
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 8836-9/2012.
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2012. november 3.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: Rendelettervezet /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. november 15-én tartandó munkaterv szerinti ülésére

7. napirendhez

Tárgy: Igazgatási szünet elrendelése
Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (Kttv.) 232. § (3) bekezdése szerint a képviselő-testület – a Kormány ajánlásának figyelembevételével – a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét (15 nap).
A 30/2012. (III. 7.) Korm. rendelet 13-15. §-a szerint az igazgatási szünet időtartama télen két egybefüggő naptári hét, amely január 1-jét közvetlenül követő vasárnapig tart.

Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.
A Kormány a Kttv. 232. § (3) bekezdése alapján a helyi önkormányzat képviselő-testülete számára ajánlja igazgatási szünet elrendelése esetén az e rendeletben foglaltak figyelembevételét.

Minderre való tekintettel javaslom igazgatási szünet elrendelését a 2012. december 24-től (hétfő) a december 31-ig (hétfő) terjedő, 4 munkanapot érintő időszakra.
Sülysáp, 2012. november 8.

Tóth Krisztina s.k.


jegyző
Sülysáp Nagyközség Önkormányzata Képviselő-testületének

…/2012. (...) önkormányzati rendelete

a 2012. évi téli igazgatási szünet elrendeléséről
Sülysáp Nagyközség Önkormányzatának Képviselő-testülete az Alaptörvény 32. cikk (1)-(2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével, valamint a közszolgálati tisztviselőkről szóló 2011. évi CXCIX. törvény 232. § (3) bekezdésével kapott felhatalmazással és feladatkörében a következőket rendeli el:
1. § E rendelet hatálya Sülysáp Nagyközség Polgármesteri Hivatalára és az ott (a továbbiakban: Polgármesteri Hivatal) foglalkoztatott munkavállalókra terjed ki. 

2. § (1) A Polgármesteri Hivatal 2012. december 24. napjától 2012. december 31. napjáig igazgatási szünetet tart.

(2) Az igazgatási szünet idejére a munkavállalók részére rendes szabadságot kell kiadni oly módon, hogy mindemellett biztosított legyen a zavartalan ügymenet és feladatellátás.
(3) A (2) bekezdésben foglaltak betartásáról, valamint a lakosság és az érintett társszervek tájékoztatásáról a jegyző gondoskodik.

3. § Ez a rendelet a kihirdetése napját követő napon lép hatályba, és 2013. január 1-jén hatályát veszti.

Sülysáp, 2012. november 15.


Horinka László
Tóth Krisztina

polgármester
jegyző

